Document ID: 32006D0472

KOMISIJAS LĒMUMS
(2006. gada 4. jūlijs),
ar kuru attiecībā uz 2006. gadu nosaka to Kopienas tabakas fonda līdzekļu galīgo sadalījumu starp dalībvalstīm, kas paredzēti Regulas (EK) Nr. 2182/2002 13. un 14. panta pasākumu finansēšanai
(izziņots ar dokumenta numuru K(2006) 3030)
(autentisks ir tikai teksts franču, grieķu, itāliešu, nīderlandiešu, portugāļu, spāņu un vācu valodā)
(2006/472/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 30. jūnija Regulu (EEK) Nr. 2075/92 par jēltabakas tirgus kopīgo organizāciju (1) un jo īpaši tās 14.a pantu,
tā kā:
(1)
Ar 13. un 14. pantu Komisijas 2002. gada 6. decembra Regulā (EK) Nr. 2182/2002, kas nosaka sīki izstrādātus noteikumus Padomes Regulas (EEK) Nr. 2075/92 piemērošanai attiecībā uz Kopienas tabakas fondu (2), paredz tabakas ražošanas nozares pārorientēšanas veicināšanas pasākumus. Šie pasākumi jāfinansē no Kopienas tabakas fonda, kas izveidots ar Regulas (EEK) Nr 2075/92 13. pantu.
(2)
Kopienas tabakas fonda kopējais līdzekļu daudzums attiecībā uz 2006. gadu ir 29,2 miljoni euro, kas atšķiras no iepriekš norādītā daudzuma, tostarp 50 % ir jāizmanto īpašu pasākumu finansēšanai, lai palīdzētu tabakas audzētājiem pārorientēties uz citu kultūru audzēšanu vai citu saimniecisko darbību, kas rada nodarbinātību, kā arī pētījumu finansēšanai šai jomā.
(3)
Saskaņā ar Regulas (EK) Nr. 2182/2002 17. panta 4. punktu starp attiecīgajām dalībvalstīm pirms 2006. gada 30. jūnijam ir jāsadala attiecībā uz 2006. gadu pieejamais daudzums saskaņā ar provizoriskajiem pasākumu finansēšanas plāniem, kas saistīti ar intervences pieteikumiem, kurus paziņojušas dalībvalstis.
(4)
Šajā lēmumā paredzētie pasākumi ir saskaņā ar Tabakas pārvaldības komitejas atzinumu,
IR PIEŅĒMUSI ŠO LĒMUMU.
1. pants
Šā lēmuma pielikumā attiecībā uz 2006. gadu noteikts to Kopienas tabakas fonda līdzekļu galīgais sadalījums starp dalībvalstīm, kas paredzēti Regulas (EK) Nr. 2182/2002 13. un 14. panta pasākumu finansēšanai.
2. pants
Šis lēmums ir adresēts Beļģijas Karalistei, Vācijas Federatīvajai Republikai, Grieķijas Republikai, Spānijas Karalistei, Francijas Republikai, Itālijas Republikai, Austrijas Republikai, Portugāles Republikai.
Briselē, 2006. gada 4. jūlijā

Labels: 18
15
17
6